Betegeket fosztott ki Debrecenben a kórházi szarka
A gazdi átpasszírozta egy téglafalon a robogóval menekülő férfit.
Elfogtak a rendőrök egy férfit, aki a gyanú szerint egy debreceni kórház fekvőbetegeitől is lopott. Kifosztás miatt indult eljárás ellene.

Először május 2-án emelte el egy 76 és egy 54 éves nő telefonját. A készülékeket a kórteremből vitte el. A férfit végül sikerült azonosítani, az egyenruhások szerda délelőtt csaptak le rá a Külső Létai úton.

Kiderült, hogy április 18-án ő lovasított meg egy táskát is – benne iratokkal és értékekkel – ugyanabban az intézményben. A férfi beismerő vallomást tett – tájékoztatott a Hajdú-Bihar Megyei Rendőr-főkapitányság csütörtökön.
lopás